# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 05

от 30.03.2023 г.

**Р Е Ш Е Н И Е**

**№ КЗЗ – 05**

**от 30 март 2023 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка и трасе за проектиране, с които се засяга около 3290 кв. м земеделска земя, седма категория, неполивна, от която 1420 кв. м собственост на Община С., за изграждане на обект: „Резервоар за питейна вода“, поземлен имот с идентификатор част от 77361.9.154 по КККР на с. Хотово и 1870 кв. м общинска собственост, за изграждане на транспортен достъп до обекта, части от поземлени имоти с идентификатори 68223.21.12, 77361.13.344, 77361.13.346 и 77361.13.156 по КККР на с. С. и с. Х., местност „Клисурата“, община С., област Б, при граници, посочени в приложените скици и проект на ПУП – ПП.

**2.** Утвърждава трасе за проектиране, с което се засяга около 16678 кв. м земеделска земя, осма категория, неполивна, общинска и частна собственост, за изграждане на обект: „Доизграждане на пътен възел „Кресна“ (пътна връзка №4, 5 и 6) на км 401+691,90=397+000 по километража на АМ „Струма“, Лот 3.3“, в землището на гр. К., община К., област Б., по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

**3.** Утвърждава трасе за проектиране, с която се засяга около 4 563 кв.м земеделска земя, пета категория, неполивна, общинска собственост, за проектиране на обект: „Транспортен достъп до имоти 56126.187.11, 56126.187.12, 56126.187.22, 56126.187.27, 56126.187.28, 56126.188.11 и 56126.188.20”, поземлен имот с идентификатор 56126.187.52 и част от поземлен имот с идентификатор 56126.171.54 по КККР на гр. П., община П, област Б., при граници, посочени в приложените скици, регистър на засегнатите имоти и проект на ПУП-ПП.

**4.** Утвърждава трасе за проектиране, с която се засяга общо около 18 703 кв.м земеделска земя, четвърта категория, поливна, общинска собственост, за проектиране на обект: „Футболно игрище, баскетболни и волейболни площадки, пътека за дълъг и висок скок, пътека за спринт, трибуни за зрители, съблекални с офис и кафене”, поземлен имот с идентификатор 06077.50.176 и 3 815 кв.м за осигуряване на транспортен достъп до основния обект поземлен имот с идентификатор 06077.50.212 по КККР на с. Б., местност „ТРЪНОВИЦА“, община Р., област П., при граници, посочени в приложените скици и регистър на засегнатите имоти.

**5.** Утвърждава трасе за проектиране, с което се засяга общо около 8 889 кв. м земеделска земя, четвърта категория, поливна, собственост на Община К. и „КЦМ“ АД, за изграждане на обект: „Нова отсечка от км 0+100 до км 0+850 от общински път за гр. К., започващ от републикански път ІІ-86 при км 19+800”, съгласно регистъра на засегнатите поземлени имоти по КККР на гр. К., местност „Капсида“ и местност „Бунар йолу“, община К., област П. и проект на ПУП-ПП.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**6.** Променя предназначението на 9348 кв. м земеделска земя, десета категория, неполивна, собственост на Община М., за изграждане на обект: „Пречиствателна станция за отпадни води в поземлен имот с идентификатор 61412.17.162 по КККР на с. Р.“, поземлен имот с идентификатор 61412.17.162 по КККР на с. Р., местност „Пивикови тирове“, община М., област П., при граници, посочени в приложените скица и влязъл в сила ПУП – ПЗ.

На основание чл. 30, ал. 4 от ЗОЗЗ, такса не се дължи.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**

**.**